ആര്യന് ഭക്ഷണം വാങ്ങാന് 4,500 രൂപ മണിഓര്ഡര് അയച്ച് ഷാറുഖും കുടുംബവും മുംബൈ : ആഡംബരക്കപ്പല് ലഹരിമരുന്ന് കേസില് അറസ്റ്റിലായി മുംബൈ ജയിലില് കഴിയുന്ന ആര്യന് ഖാന് മാതാപിതാക്കളായ നടന് ഷാരൂഖ് ഖാനും ഗൗരി ഖാനും മണി ഓഡര്ഡര് അയച്ചു നല്കി. 4,500 രൂപയാണ് ആര്യന് ഖാന്റെ പേരില് ജയിലില് മണി ഓര്ഡായി എത്തിയത്. ജയില് കാന്റനില് നിന്നും ഭക്ഷണം വാങ്ങാനും മറ്റുമുള്ള കാര്യങ്ങള്ക്ക് ഈ പണം ഉപയോഗിക്കാം. പരമാവധി 4,500 രൂപയാണ് ജയിലിലുള്ളവര്ക്ക് പുറത്തു നിന്നും സ്വീകരിക്കാനാകുക. മുംബൈയിലെ ആര്തര് റോഡ് ജയിലിലാണ് ആര്യന് തടവില് കഴിയുന്നത് . അതെ സമയം ആര്യന് മാതാപിതാക്കളോട് വിഡിയോ കോളില് സംസാരിച്ചു. കോവിഡ് നിയന്ത്രണങ്ങള് നില നില്ക്കുന്നതിനാല് സന്ദര്ശകരെ ജയിലില് അയക്കുന്നില്ല. ഈ സാഹചര്യത്തില് ആഴ്ചയില് രണ്ടു ദിവസം വീഡിയോ കോള് വഴി വീട്ടിലുള്ളവരോട് സംസാരിക്കാം. ജയിലിലെ 956 നമ്ബര് മുറിയാണ് ആര്യന് നല്കിയിരിക്കുന്നത്. അതിനിടെ ,നാര്കോട്ടിക് കണ്ട്രോള് ബ്യൂറോ എന് സി ബി മുംബൈ സോണല് ഡയറക്ടര് സമീര് വാങ്ക്ഡെ ആര്യനെ രണ്ടുവട്ടം തല്ലിയെന്ന് സമൂഹ മാധ്യമങ്ങളില് വ്യാപകമായി പ്രചരിച്ചിരുന്നു . എന്നാല് ഈ പ്രചാരണങ്ങള് എല്ലാം തന്നെ വ്യജമാണെന്ന് സമീര് വാങ്ക്ഡെ സ്ഥിരീകരിച്ചു .